*4.3. melléklet*

**ELŐZETES HATÁSVIZSGÁLAT**

**A helyiségbérlet szabályairól szóló 17/2006. (V.25.) önkormányzati rendelet módosításához**

**1. Társadalmi hatások**

A rendelet a bérlő terheit enyhíti, és lehetővé teszi a szabálytalan albérletbe adás kiküszöbölését. Egységes gyakorlatot alakít ki a helyiség és a műszakilag elkülönülő helyiségrész albérletbe adására.

**2. Gazdasági, költségvetési hatások**

A kétszeres bérleti díj helyett 20 %-kal emelt bérleti díj bevétel csökkenti az önkormányzat bevételeit, ugyanakkor a műszakilag elkülönülő helyiségrész albérletbe adása esetén megszűnik a helyiségrész arányos bérleti díj fizetése, ugyanazok a szabályok vonatkoznak rájuk, mint az egész helyiségre.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendeletnek adminisztratív terheket befolyásoló hatásai nincsenek.

**6. A jogszabály megalkotásának szükségessége, a jogalkotás elmaradásának várható következményei**

A rendeletmódosítást a kialakult gyakorlathoz történő igazítás indokolja.

**7. A jogszabály alkalmazásához szükséges személyi, szervezeti, tárgyi és pénzügyi feltételek:**

A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**